Document ID: /roh_data/filtered/fineweb-2-filterrobots_roh.jsonl.gz/45137

Avant la crisa da corona pativan 690 milliuns persunas u var 9% da la populaziun mundiala da la fom.Las Naziuns Unidas teman che quella cifra s'augmenta per var 130 milliuns persunas. Tenor la Caritas na po la Svizra betg guardar davent. Ella stoppia intervegnir. Els pretendan, ch'il departament da l'exteriur mettia a disposiziun ina milliarda francs per l'ester. Plinavant duess la Confederaziun elavurar ina strategia da collavuraziun cun l'Africa.
La Svizra haja gia realisà in pachet da 30 milliardas francs. Uschia hajan els mussà, ch'ella saja pronta dad agir e da surpigliar responsabladad. D'in tal credit per agid umanitar sto il Parlament dar ses consentiment.
Projects da la Caritas
La Caritas cumbatta cun agens project la fom. En il focus da la Caritas stattan ils pajais da l'Africa en il sid da la Sahra. A Mali, Tschad, Äthiopien ed Uganda. Els mettan paisa sin products da purs pitschens e s'engaschan ch'els han access a martgas locals.